Tapaleuk : Bai Ndu Dapa Abate dari Petugas
POS-KUPANG.COM--Ina Feok bangun amper siang karna dia musti bamasak kasi dia pung laki. Balom lai dia musti pi jual ikan di pinggir jalan sana yang dia su pesan tadi malam.
"Ama bangun su te beta su mo pi bajual. Kalo bangun na liat makan ko makan, beta ada buru-buru supaya ini ikan dong bisa laku," Ina Feok langsung jalan karna takut sadiki lai su hujan.
Tobo bangun dia langsung makan karna dia tadi malam sonde makan.
"Ama kanapa lu baru bangun, biasa jam bagini lu su jalan. Lu ada sakit ko," Bai Ndu su togor Ama Tobo.
"Sonde ama, beta ada pikiran te sakarang katong ada tugas talalu banya. Apalai sakarang musim hujan," Ama Tobo maso di dapur ko buat kopi kasi dia deng Bai Ndu.
Dong dua ada bacarita te Ina Feok su pulang basa-basa.
• Peringati Hari Gizi Nasional dengan Bazaar, Pameran Olahan Pangan Lokal dan Konseling Gizi
• Bupati Timor Tengah Utara Raymundus Fernandes Imbau Pelaku Pasar Perhatikan Kebersihan
"Ina, ini hari pulang sedu e,ikan mungkin cepat laku o," Bai Ndu sengaja togor dahulu.
Ina Feok yang su tao, sangaja diam ko langsung masok simpan keranjang di dalam.
"Ama, sakarang ini ikan mahal, jadi orang banya yang cari ikan pagi soalnya ikan susah na," Ama Tobo yang jawab Bai Ndu.